钦定古今图书集成/明伦汇编/人事典/第104卷 > 《门有车马客行》前人
## 钦定古今图书集成/明伦汇编/人事典/第104卷 > 《门有车马客行》前人

门有车马客，驾言发故乡。念君久不归，濡迹涉江湘。
投袂赴门涂，揽衣不及裳。拊膺携客泣，掩泪叙温凉。
借问邦族间，恻怆论存亡。亲友多零落，旧齿皆凋丧。
市朝忽迁易，城阙或丘荒。坟垄日月移，松柏郁芒芒。
天道信崇替，人生安得长。慷慨惟平生，俯仰独悲伤。